Oktoobri lõpus külastas Eestit Rahvusvahelise Valuutafondi (IMFi) missioon, hindamaks Eesti majandusolukorda ja väljavaateid. IMFi 2009. a lõplik avaldus Eestile antud hinnangute osas annab hea usu, et valitsuse valusad eelarvepoliitilised otsused on tehtud asja eest ja eurole üleminek on käeulatuses /---Viimase aja eelarvemeetmeid arvestades ja eeldades, et pingutusi eelarve konsolideerimiseks jätkatakse, on Eestil kõik võimalused Maastrichti kriteeriumide täitmiseks, samas kui senine poliitikataust annab kindlust, et stabiilsuse tagamisele suunatud poliitika jätkub. Kõik eelnev on saavutatud kriisist tulenevate tõsiste struktuursete nihete taustal, mis on märkimisväärne---/  13. novembril täitus Reformierakonnal 15. aastat, mida erakond tähistas 12. detsembril Tallinnas Estonia kontserdisaalis toimunud Üldkogu ja piduliku juubeliballiga.